આજે બાન લેબની સેસા બ્રાન્ડે વિશ્વની ટોચની મલ્ટીનેશનલ બ્રાન્ડને હેરઓઇલની આ શ્રેણીમાં વેચાણની દ્રષ્ટિએ પાછળ રાખી દીધી છે. રેન્કીંગ એજન્સી નેલ્સને સેસાની દેશની નંબર વન બ્રાન્ડનું રેન્કીંગ આપ્યુ છે. બાન લેબ અને તેની જુદી જુદી બ્રાન્ડ આ ઉપલબ્ધીથી જરાય પોરસાવા નથી માગતી. ઉકાણી પરિવારની નવી પેઢીના બે વછેરા પરંપરા અને આધુનિક વૈશ્વક શિક્ષણનો સમન્વય કરી હવે ‘બાન લેબ’ની સેસા અને અન્ય બ્રાન્ડને ન માત્ર ભારતના ઘરઘરમાં પણ વિશ્વના ઘરઘરમાં પહોંચાડવાનું વિરાટ ધ્યયે અને સપનું લઇને પારિવારીક બિઝનેસનો દોર સંભાળવા સજ્જ બન્યા છે.આવી કલ્પનાતિત સફળતા દેશના મુંબઇ, બેંગ્લોર, દિલ્હી, કોલકતા જેવા શહેરના કોર્પોરેટ હાઉસને મળે તો એ સમજી શકાય તેવુ છે. પણ રાજકોટનું કોઇ નાનકડુ ઔષધાલય મલ્ટીનેશનલ બ્રાન્ડને હંફાવે તો તેની સફળતાનો ફંડા જાણવામાં ચોકકસ રસ પડે.